23. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ. 123830/59 της 6 Μαρτ./ 9 Απρ.  1959 Περί καθιερώσεως καρτέλλας επισκευών λεωφορείων αυτοκινήτων. Έχοντες υπ' όψιν: 1)Τας διατάξεις του άρθρου 6 του Νόμου 4841)1930, καθ' ας ίνα επιτραπή η κυκλοφορία εις αυτ/τον όχημα, δέον τούτο να πληροί πάντας τους όρους της ασφαλούς λειτουργίας και να είναι από πάσης απόψεως κατάλληλον δια τον, δι' ον προορίζεται σκοπόν κλπ., 2)τας διατάξεις του άρθρου 14 του Νόμου 2119)52, δι' ων τα Κ.Τ.Ε.Λ. έχουσι την υποχρέωσιν να μεριμνώσι δια την παρά των ιδιοκτητών των διατήρησιν των αποτελούντων την δύναμίν των λεωφορείων εν καταστάσει καλής και ευπρεπούς εμφανίσεως ως και ασφαλούς λειτουργίας και 3)της υπ' αριθ. 149.178/30.5.55 απόφασιν ημών περί συντηρήσεως και επιθεωρήσεως των αυτ/των λεωφορείων της αστικής περιοχής Αθηνών - Πειραιώς - Περιχώρων αποβλέποντες εις την συστηματικήν παρακολούθησιν της καταστάσεως των λεωφορείων καθ' άπασαν την Χώραν από απόψεως ασφαλούς κυκλοφορίας αυτών, αποφυγής εκπομπής ακαύστων αερίων, ευπρεπούς εμφανίσεως κλπ., αποφασίζομεν: Καθιστώμεν υποχρεωτικήν την ανά δίμηνον επιθεώρησιν και έλεγχον ειδικώς των συστημάτων διευθύνσεως και τροχοπεδήσεως και των αντλιών πετρελαίου, απάντων των λεωφορείων της χώρας, υπό των προς τούτο υφισταμένων ειδικών κατά περίπτωσιν συνεργείων επισκευής αυτ)των. Προς τούτο δέον όπως, μερίμνη των διοικήσεων των Κ.Τ.Ε.Λ. ως και των Οργανισμών και των Εκπαιδευτηρίων, των διαθετόντων, λεωφορεία, άπαντα τα λεωφορεία αυτοκίνητα της Χώρας εφοδιασθώσι μέχρι της 31.3.1959 δι' ειδικών καρτελλών επισκευής σχήματος και διαστάσεων, ως το συνημμένον υπόδειγμα. Επί των ως άνω καρτελλων, αίτινες υπ' ευθύνην των οδηγών, θα διατηρώνται εις καλήν κατάστασιν, εντός θήκης και παραπλεύρως των επ' αυτών ενδείξεων θα προστίθενται υπό του αναλαβόντος την επισκευήν συνεργείου αι λέξεις: «ΕΠΙΣΚΕΥΗ» ή «ΡΥΘΜΙΣΙΣ» κατά περίπτωσιν, με σχετικήν υπογραφήν του υπευθύνου του συνεργείου τεχνίτου, του εφωδιασμένου δι' ειδικής αδείας μηχανοτεχνίτου συμφώνως τω Ν.Δ. 3100)54, εις δε την στήλην «Συνεργεία» θ' αναγράφεται ο τίτλος του συνεργείου, η διεύθυνσις αυτού ως και η ημερομηνία, καθ' ην έλαβε χώραν η επισκευή. Αι Επιθεωρήσεις Συγκοινωνιών Αθηνών και Θεσσαλονίκης ως και άπαντα τα Γραφεία Ελέγχου Συγκοινωνιών της Χώρας εντέλλονται δια την πιστήν εφαρμογήν της παρούσης, προβαίνοντα αφ' ενός μεν εις σχετικόν έλεγχον, των προσκομισθησομένων αυτοίς καρτελλών υπό των διοικήσεων των εις την περιοχήν των ΚΤΕΛ ως και των Οργανισμών και Εκπαιδευτηρίων, και αφ' ετέρου εις την αφαίρεσιν των αδειών κυκλοφορίας και των Κρατικών Πινακίδων των λεωφορείων εκείνων, άτινα εντός του κατά τα άνω καθοριζομένου διμήνου δεν συνεμορφώθησαν προς τας διατάξεις της παρούσης. Ως τελευταίαν προθεσμίαν πρώτης προσκομίσεως των κατά τα άνω καρτελλών εις τας προμνησθείσας Υπηρεσίας προς έλεγχον, καθορίζομεν την 30 Απριλίου 1959, μετά την άκαρπον παρέλευσιν της οποίας θα επιβληθώσι κατά των υπαιτίων αι υπό των κειμένων διατάξεων προβλεπόμεναι κυρώσεις. Αι διοικήσεις των Κ.Τ.Ε.Λ. της Χώρας, ως και οι προμνησθέντες Οργανισμοί και Εκπαιδευτήρια εντέλλονται, όπως εγκαίρως προμηθευθώσι τας ως ανωτέρω περιγραφομένας ειδικάς καρτέλλας επισκευών και εφοδιάσωσι δια τούτων τα εις την δύναμίν των λεωφορεία αυτ)τα. Οι παραβάται των ανωτέρω τιμωρούνται με τας υπό της υπ' αριθ. 149178)30.5.55 αποφάσεως ημών προβλεπομένας ως και της παρούσης οριζομένας ποινάς. Η παρούσα δημοσιευθήτω δια της Εφημερίδος της Κυβερνήσεως. Κ Α Ρ Τ Ε Λ Λ Α Ε Π Ι Σ Κ Ε Υ Ω Ν                              Αυτ/τον Λεωφορείον υπ’ αριθμ:                                                        Έτος: 1959                              Ιδιοκτήτης:                                    κ.τ.ε.λ.: Μ ή ν ε ς Ε ί δ ο ς Ε π ι σ κ ε υ ώ ν Υπογραφή υπευθύνου και σφραγίς Σ υ ν ε ρ γ ε ί α Ιανουάριος α)Σύστημα Δ)νσεως: β)     «     Τροχοπεδήσεως: γ)Αντλία πετρελαίου: Φεβρουάριος α)Σύστημα Δ)νσεως: β)     «     Τροχοπεδήσεως: γ)Αντλία πετρελαίου: Μάρτιος α)Σύστημα Δ)νσεως: β)     «     Τροχοπεδήσεως: γ)Αντλία πετρελαίου: (Μετά την σελ. 208,16(α) Σελ. 208,17 125-53 Γενικά περί κυκλοφορίας αυτοκινήτων 21.Ε.α.23